text: Holsted fik klø på udebane
  08 august 2015 kl. 06.56
  Holsted tabte fredag aften i Holstebro, mens Varde hjemme slog Grindsted i den bedste speedway-liga.
  Holstebro er kendt for at være usædvanlig svære at slå på hjemmebane, og det var de også fredag aften, hvor Holsted Tigers måtte se sig slået 49-35.
  - Vi fik simpelthen en røvfuld. Der var ingen af vores kørere, der præsterede, siger Thomas Baastrup, holdleder for Holsted Tigers.
  I den anden af aftenens matcher tog Varde imod Grindsted. Hjemmeholdet vandt sikkert 49-35.
  Alle klubber kører igen allerede på onsdag, hvor Holsted får besøg af Region Varde, og Holstebro skal en tur til Grindsted.
  